שוהרה אע'דאשלו

שוהרה אע'דאשלו (בפרסית: شهره آغداشلو; נולדה ב-11 במאי 1952) היא שחקנית קולנוע, טלוויזיה ותיאטרון איראנית-אמריקאית, זוכת פרס אמי והייתה מועמדת לפרס אוסקר לשחקנית המשנה הטובה ביותר בשנת 2003 על תפקידה בסרט "בית של חול וערפל" (אנ'). ידועה גם עבור תפקידה בסדרה "המרחב".

ביוגרפיה
נולדה בשם שוהרה ואזירי-תאבאר (شهره وزیری‌تبار) בטהראן שבאיראן. גדלה במשפחה מוסלמית. יש לה שלושה אחים. שם משפחתה שונה ל"אע'דאשלו" עם נישואיה הראשונים לצייר האיראני איידין אע'דאשלו ב-1972, כשהייתה בת 19 והוא בן 31.

אע'דאשלו החלה לשחק בשנות העשרים לחייה בסרטים איראניים מקומיים, בין היתר בסרט המוערך "הדיווח" (1977) בבימויו של הבמאי עבאס קיארוסטמי. הופעתה בסרט המקומי "לבבות שבורים" (1978) הפך את אע'דאשלו לאחת מכוכבות הקולנוע הגדולות באיראן.

בעת המהפכה האיראנית ב-1978 עזבה את איראן, התגרשה מבעלה, ועברה לעיירה ווינדרמיר, קאמבריה שבאנגליה, שם השלימה בהצלחה את לימודיה עם תואר ראשון ביחסים בינלאומיים באוניברסיטת ברונל שבמערב לונדון.
לאחר מכן עברה ללוס אנג'לס שבארצות הברית, וזאת כדי לקדם את קריירת המשחק שלה.

קריירת משחק בארצות הברית
בשנת 1989 ביצעה אע'דאשלו את הופעת הבכורה שלה בסרט האמריקאי "Guests of Hotel Astoria", המספר על משפחות איראניות שנמלטות מאיראן לטורקיה ואז לארצות הברית בתחילת שנות ה-80 של המהפכה האיראנית.

בתחילה התמקדה אע'דאשלו בקריירת טלוויזיה כשהשתתפה במספר סדרות מקומיות, בין היתר לצד הקומיקאי מרטין לורנס בסדרתו "מרטין" בשנת 1993. באותה שנה שיחקה אע'דאשלו בסרט הדרמה "20 דולר" לצד לינדה האנט וסטיב בושמי.

לאחר היעדרות של מספר שנים חזרה אע'דאשלו לתחום המשחק. בשנת 2003 הייתה האיראנית הראשונה בהיסטוריה שהייתה מועמדות לפרס אוסקר לשחקנית המשנה הטובה ביותר על תפקידה בדרמה "בית של חול וערפל", את הפרס הפסידה אע'דאשלו לרנה זלווגר. בסרט מגלמת אע'דאשלו את דמותה של נאדי באהרני, אשתו של הגנרל האיראני מסעוד אמיר באהרני (בן קינגסלי) שהיגר עם משפחתו לארצות הברית, וזאת כדי לברוח מהמהפכה האיראנית שהשתלטה על המדינה בשנת 1979.

בשנת 2004 שיחקה בסדרה "24" בתור דינה הרז. בשנת 2005 שיחקה אע'דאשלו במותחן האימה "גירוש השדים של אמילי רוז".

בשנת 2006 השתתפה אע'דאשלו בסרט השלישי בסדרת סרטי "אקס מן", "אקס-מן 3: המפלט האחרון" בו גילמה את דוקטור ראו. בנוסף, שיחקה בדרמה הרומנטית "הבית באגם" של הבמאי אלחנדרו אגרסטי בכיכובם של סנדרה בולוק וקיאנו ריבס. וגילמה את דמותה של אלישבע, אם יוחנן המטביל בדרמה המשפחתית של קתרין הארדוויק, "סיפור הולדת ישו". באותה שנה גילמה את נאזנין בקומדיה המוזיקלית "אמריקן דרימז" לצד יו גרנט.

בשנת 2009 זכתה אע'דאשלו בפרס אמי על תפקידה במיני-סדרת הדרמה הביוגרפית של HBO "בית סדאם", בה גילמה את דמותה של סג'ידה טאלפח, אשתו הראשונה של העריץ ונשיא עיראק לשעבר סדאם חוסיין, המגולם בסדרה על ידי השחקן הישראלי יגאל נאור.

בשנת 2010 גילמה בסדרה "פלאש פורוורד" את דמותה של נהאדרה אודייה.

בשנת 2012 שיחקה בסרט "החיים המוזרים של טימותי גרין", סרט לכל המשפחה בכיכובם של ג'ניפר גארנר וג'ואל אדגרטון.

בשנים 2015–2022 שיחקה בסדרת המדע בדיוני "המרחב" של רשת  ולאחר מכן של אמזון פריים וידאו. בסדרה היא גילמה במשך שש עונתיה את דמותה של כריסג'ן אבסרלה, פוליטיקאית בת כדור הארץ. סגנית תת-השר למינהל בפועל של האומות המאוחדות.

בשנים 2022 - 2023 דיבבה אע'דאשלו את דמותה של רושאן באחת המשימות במשחק "Assassin's Creed Valhalla" וכן במשחק "Assassin's Creed Mirage".

בשנת 2024 דיבבה את קולה של הדרקונית בסרט הפנטזיה של רשת נטפליקס,
"אם אין נסיך לי".

 חיים אישיים 
בשנת 1987, אע'דאשלו נישאה לשחקן והמחזאי האיראני-אמריקאי האושנג טוזי.
יש להם בת, טארה טוזי, ילידת 1989.
מאז היא הופיעה במספר מחזות של טוזי, והעלתה אותם בהצלחה רבה לבמות לאומיות ובינלאומיות, בעיקר בפזורה האיראנית.
למרות שנולדה למשפחה מוסלמית, אע'דאשלו הצהירה שהיא לא דתייה.

פילמוגרפיה
 קולנוע 
שנהסרטתפקידהערות1976Shatranj-e Baadמשרתת1977Gozāreshעזאם1978Sooteh-Delanאגדס1989Guests of Hotel Astoriaפורי קארמניהסרט אמריקאי ראשון1991Rahaראע1993Twenty Bucksגהאדה הולידיי2000Surviving Paradiseפארי2001America So Beautifulשחקנית מגורשת2002Maryamהומה ארמין2003בית של חול וערפלנאדי באהרניפרס אינדפנדנט ספיריט לשחקנית המשנה הטובה ביותר
מועמדת פרס אוסקר לשחקנית המשנה הטובה ביותר2005גירוש השדים של אמילי רוזדוקטור אדניBabak and Friendsפארהדיבוב2006אמריקן דרימזנאזנין ריזההבית באגםד"ר אנה קלאניסקיאקס-מן 3: המפלט האחרוןד"ר קביטה ראו (אנ')סיפור הולדת ישואלישבע, אם יוחנן המטביל2008אחוות הג'ינס 2פרופ' נסרין מהאניסקילתה של סוראיה Mזאהרה ח'אנוםפרס סטלייט לשחקנית הטובה ביותר בסרט קולנוע2010The No Gameלילה2012On the Insideד"ר לופטוןהחיים המוזרים של טימותי גריןאיווט אוה'ט2013פרסי ג'קסון וים המפלצותהאורקל מדלפידיבוב2014רוזווטר (אנ')מולוג'ון2015Last Knightsמריהספטמבר בשיראזחביבה2016סטארטרק: אל האינסוףקומודור פריססוסי החלונותמהרנזדיבובההבטחה (אנ')מרתה בוגוסיאן2018A Simple Weddingזיבה חוסייניגם מפיקה בפועל2019The Cubanבאנו איוב2020רוצי, מותק, רוצידינה2021מכסחי השדים: החיים שאחריגוזארדיבוב2023רנפילדאלה2024אם אין נסיך ליהדרקוןדיבובTBAStill SmilingמלודיThe AlchemistMan & Witch

 טלוויזיה 
שנהסדרהתפקידהערות1990מטלוקאשת מכירותפרק: "Nowhere to Turn"1993מרטיןמאליקהפרק: "Jerome's in the House"2001The Honduran Suburbsזרשק2 פרקים200524דינה ארז12 פרקים
מועמדת פרס סטלייט לשחקנית המשנה הטובה ביותר בסדרת טלוויזיה, מיני-סדרה או סרט טלוויזיה2006Smithצ'ארליתפקיד ראשי; 7 פרקיםויל וגרייספאםפרק: "Cowboys and Iranians"ג'ורג' הסקרןמוכרת כובעיםדיבוב; פרק: "The Clean, Perfect Yellow Hat"ERריזה קרדאת'יפרק: "Lost in America"2007האנטומיה של גרייד"ר הלן קרופורדפרק: "Scars and Souvenirs"2008בית סדאםמיני-סדרה
פרס אמי לבידור בפריים טיים לשחקנית משנה במיני-סדרה או בסרט טלוויזיה (אנ') (2009)משפחת סימפסוןמינהדיבוב; פרק: "MyPods and Boomsticks"2009פלאש פורוורדנאדרה אודאיה3 פרקים2011חוק וסדר: מדור מיוחדהבלשית סאני קדריפרק: "Dirty"האוסאפסון חמידיפרק: "Moving On"NCISמריםפרק: "Safe Harbor"2012פורטלנדיהנלופר ג'ימשידיפרק: "Cool Wedding"רופא האספסוףד"ר לורין ביילורפרק: "Origin"2013גריםסטפניה פופסקו3 פרקים2014להאמיןדלקאשתפקיד ראשי; 7 פרקיםבונזאזיטה זאזיריפרק: "The Cold in the Case"צוות עקרבד"ר קסנדרה דייוויספרק: "True Colors"2015אלמנטרידוניה אספנדיאריפרק: "Tag, You're Me"2015–2022המרחבכריסג'ן אבסרלהתפקיד ראשי (6 עונות); 62 פרקים
גם מפיקה (6 פרקים; 2021–2022)2016Pearlארליןסרט טלוויזיה2017המענישפארה מדאני3 פרקים2019משמר האריותהמלכה ג'אנהדיבוב; 4 פרקיםImpulseפאטימה3 פרקים2021ארקייןגרייסוןדיבוב; 4 פרקים2022הדיילתברנדה5 פרקיםארצ'רמנחת הקלנדסטי-קוןדיבוב; פרק: "Tag, You're Me"2023קונג פו פנדה: אביר הדרקוןפורוזאןדיבוב; 2 פרקיםגברת דייוויסמאריפרק: " Great Gatsby 2001: A Space Odyssey"2024הפינגוויןוונדלה (אנ')דאריוסדיבוב; פרק: "Chapter 4: Ghosts"2025יצורי הקומנדומאדאם גויורובדיבוב; פרק: "Priyatel Skelet"

 משחקי וידאו 
שנהשם המשחקדמותהערות2022Assassin's Creed Valhallaרושאןמופיעה רק במשימה אחת2023Assassin's Creed Mirageרושאןדמות קבועה במשחק

קישורים חיצוניים



קטגוריה:שחקניות קולנוע וטלוויזיה איראניות
קטגוריה:שחקניות קולנוע וטלוויזיה אמריקאיות
קטגוריה:שחקניות תיאטרון אמריקאיות
קטגוריה:זוכי אמי בפריים טיים: שחקנית משנה במיני-סדרה או בסרט
קטגוריה:מהגרות מאיראן לארצות הברית
קטגוריה:מהגרים מאיראן לארצות הברית
קטגוריה:בוגרות אוניברסיטת ברונל
קטגוריה:בוגרי אוניברסיטת ברונל
קטגוריה:אישים זוכי פרסי איגוד מבקרי הקולנוע של לוס אנג'לס
קטגוריה:אמריקאיות שנולדו ב-1952
קטגוריה:אמריקאים שנולדו ב-1952